Period: Old Babylonian
Genre: Literary
Transliteration:
<SURFACE>
hul-ŋal₂ igi nu-sag₉ dumu ud šu₂-šu₂...
uš₇-zu lil₂ bu-bu dumu {d}ereš-ki-gal-la...
ama {d}inana ama uš₇-zu imin-na-ne-ne
buru₅{mušen} uš₇-zu ki tag-tag me-eš
ki-sikil-ra šu mu-un-du₃-u₃-ne ŋuruš-ra a₂ mu-un-la₂-e-ne
lu₂-ulu₃ niŋ₂ <unk> im-mi-in <unk> <unk> ne
u₂-e uš₇ bi₂-in-dug₄ niŋ₂ <unk> bi-in <unk> lu₂-ra ba-ni-in-gu₇
kaš-a uš₇ i-ni-in-dug₄ niŋ₂ <unk> bi₂-in <unk> lu₂-ra ba-ni-in-nag
{d}utu an-na-še₃ a im-ma-na-an-zig₃
iri₁₁-gal-la a-pap ŋal₂ tak₄-bi-a a ba-ni-in-de₂
di-ri₂-da diŋir-ra nu-me-a a ŋeštug₂-bi diŋir-ra nu-me-a
lu₂-ulu₃ pa-hal-la su-na ba-an-keš₂-keš₂
{d}en-ki eridu{ki}ga-ta e₃-a-ni
saŋ-ŋa₂ šu bi₂-in-ŋar bar-ra šu bi₂-in-ur₃
ki gig nam-lu₂-ulu₃-ba ni₂-te-ni ba-an-zu
ki gig bar šub-ba su lu₂-ulu₃-ka ŋal₂-la
a₂-sag₃ ba-ra-na gidim-ta ba-ra-na
a₂ ŋiš ra-a diŋir-ra ba-ra-na hul-ŋal₂ eme nam-lu₂-ulu₃ he₂-a
{d}asal-lu₂-hi igi im-ma-an-sig₁₀
a-a-ni {d}en-ki-ra e₂-a ba-an-ši-in-kur₉ gu₃ mu-na-de₂-e
a-a-mu hul-ŋal₂ igi nu-sag₉ a-ra₂ min₃-kam-ma-aš u₃-ub-dug₄
a-na ib₂ <unk> na-bi nu-zu-a a-na ba-ni-ib₂-gi₄-gi₄
{d}en-ki dumu-ni {d}asal-lu₂-hi mu-na-ni-ib₂-gi₄-gi₄
dumu-mu a-na nu-e-zu a-na a-ra-ab-dah-e-en
{d}asal-lu₂-hi a-na nu-e-zu
niŋ₂ i₃-zu-a-mu-um u₃ za-e in-ga-e-zu
<SURFACE>
zid₂ še <unk> a niŋ₂-gig gidim-ma
zid₂ gib₃-ba niŋ₂-gig diŋir-ra
zid₂ {še}in-nu <unk> niŋ₂-uš₇-bur₂-ru-da teš₂-bi u₃-mu-e-hi
lu₂-ulu₃ dumu diŋir-ra-na u₃-mu-e-ta-gur-gur
šag₄ {gi}pisan-gin₇ keš₂-da-ni he₂-du₈
niŋ₂-ak {gi}pisan-gin₇ keš₂-da-ni he₂-du₈
a e₃-a-gin₇ u₂ he₂-si-il-le
{id₂}idigna-gin₇ gu₃ nun he₂-em-me
šag₄ hal...<unk> <unk> <unk>
niŋ₂ <unk>...gin₇ a <unk> he₂-en <unk>
ir...ta he₂-em...ra-e₃
a...gin₇ hu-mu-un-tum₂
...{d}utu an-na-ta zu₂-keš₂-bi hu-mu-un-du₈
...tibira-ra-kam
...nagar-ra-kam
šag₄-ge nu-dug₄-ga u₃-me-šum₂
ŋir₃ kug šu du₇-a ŋir₃ ki-a gub-ba-za
tu₆ kug na-de₅-ga-za
lu₂-ulu₃ dumu diŋir-ra-na u₃-me-sikil u₃-me-dadag
{na₄}bur šaŋan-gin₇ u₃-me-luh-luh
{na₄}bur i₃-nun-na-gin₇ u₃-mu-ni-in-su-su-ub
{d}utu saŋ-kal diŋir-re-e-ne-še₃ šu-ni u₃-me-šum₂
{d}utu saŋ-kal diŋir-re-e-ne-ke₄
šu sag₉-ga diŋir-ra-na-še₃ he₂-em-ši-in-gi₄-gi₄
ka-inim-ma niŋ₂-silaŋ-ŋa₂ zid₂ in-nu-ha-kam

Cuneiform:
<SURFACE>
𒅆𒌨𒅅𒅆𒉡𒊷𒌉𒌓𒋙𒋙...
𒅲𒍪𒆤𒁍𒁍𒌉𒀭𒎏𒆠𒃲𒆷...
𒂼𒀭𒈹𒂼𒅲𒍪𒅓𒈾𒉈𒉈
𒉅𒄷𒅲𒍪𒆠𒋳𒋳𒈨𒌍
𒆠𒂖𒊏𒋗𒈬𒌧𒆕𒅇𒉈𒄨𒊏𒀉𒈬𒌧𒇲𒂊𒉈
𒇽𒍇𒃻<unk>𒅎𒈪𒅔<unk><unk>𒉈
𒌑𒂊𒅲𒉈𒅔𒅗𒃻<unk>𒁉𒅔<unk>𒇽𒊏𒁀𒉌𒅔𒅥
𒁉𒀀𒅲𒄿𒉌𒅔𒅗𒃻<unk>𒉈𒅔<unk>𒇽𒊏𒁀𒉌𒅔𒅘
𒀭𒌓𒀭𒈾𒂠𒀀𒅎𒈠𒈾𒀭𒍣
𒀕𒃲𒆷𒀀𒉽𒅅𒋺𒁉𒀀𒀀𒁀𒉌𒅔𒌤
𒁲𒌷𒁕𒀭𒊏𒉡𒈨𒀀𒀀𒄑𒌆𒉿𒁉𒀭𒊏𒉡𒈨𒀀
𒇽𒍇𒉺𒄬𒆷𒋢𒈾𒁀𒀭𒆟𒆟
𒀭𒂗𒆠𒉣𒆠𒂵𒋫𒌓𒁺𒀀𒉌
𒊕𒂷𒋗𒉈𒅔𒃻𒁇𒊏𒋗𒉈𒅔𒃡
𒆠𒍼𒉆𒇽𒍇𒁀𒉎𒋼𒉌𒁀𒀭𒍪
𒆠𒍼𒁇𒊒𒁀𒋢𒇽𒍇𒅗𒅅𒆷
𒀉𒉺𒁀𒊏𒈾𒄇𒋫𒁀𒊏𒈾
𒀉𒄑𒊏𒀀𒀭𒊏𒁀𒊏𒈾𒅆𒌨𒅅𒅴𒉆𒇽𒍇𒃶𒀀
𒀭𒍂𒇽𒄭𒅆𒅎𒈠𒀭𒋧
𒀀𒀀𒉌𒀭𒂗𒆠𒊏𒂍𒀀𒁀𒀭𒅆𒅔𒆭𒅗𒈬𒈾𒌤𒂊
𒀀𒀀𒈬𒅆𒌨𒅅𒅆𒉡𒊷𒀀𒁺𒎙𒄰𒈠𒀸𒅇𒌒𒅗
𒀀𒈾𒌈<unk>𒈾𒁉𒉡𒍪𒀀𒀀𒈾𒁀𒉌𒌈𒄄𒄄
𒀭𒂗𒆠𒌉𒉌𒀭𒍂𒇽𒄭𒈬𒈾𒉌𒌈𒄄𒄄
𒌉𒈬𒀀𒈾𒉡𒂊𒍪𒀀𒈾𒀀𒊏𒀊𒈭𒂊𒂗
𒀭𒍂𒇽𒄭𒀀𒈾𒉡𒂊𒍪
𒃻𒉌𒍪𒀀𒈬𒌝𒅇𒍝𒂊𒅔𒂵𒂊𒍪
<SURFACE>
𒍥𒊺<unk>𒀀𒃻𒍼𒄇𒈠
𒍥𒍼𒁀𒃻𒍼𒀭𒊏
𒍥𒊺𒅔𒉡<unk>𒃻𒅲𒁔𒊒𒁕𒌨𒁉𒅇𒈬𒂊𒄭
𒇽𒍇𒌉𒀭𒊏𒈾𒅇𒈬𒂊𒋫𒄥𒄥
𒊮𒄀𒂷𒁶𒆟𒁕𒉌𒃶𒂃
𒃻𒀝𒄀𒂷𒁶𒆟𒁕𒉌𒃶𒂃
𒀀𒌓𒁺𒀀𒁶𒌑𒃶𒋛𒅋𒇷
𒀀𒇉𒄘𒃼𒁶𒅗𒉣𒃶𒅎𒈨
𒊮𒄬...<unk><unk><unk>
𒃻<unk>...𒁶𒀀<unk>𒃶𒂗<unk>
𒅕...𒋫𒃶𒅎...𒊏𒌓𒁺
𒀀...𒁶𒄷𒈬𒌧𒁺
...𒀭𒌓𒀭𒈾𒋫𒅗𒆟𒁉𒄷𒈬𒌧𒂃
...𒁾𒉄𒊏𒄰
...𒉄𒊏𒄰
𒊮𒄀𒉡𒅗𒂵𒅇𒈨𒋧
𒄊𒆬𒋗𒌌𒀀𒄊𒆠𒀀𒁺𒁀𒍝
𒅲𒆬𒈾𒊑𒂵𒍝
𒇽𒍇𒌉𒀭𒊏𒈾𒅇𒈨𒂖𒅇𒈨𒌓𒌓
𒎎𒁓𒌋𒃶𒁶𒅇𒈨𒈛𒈛
𒎎𒁓𒉌𒉣𒈾𒁶𒅇𒈬𒉌𒅔𒋢𒋢𒌒
𒀭𒌓𒊕𒆗𒀭𒊑𒂊𒉈𒂠𒋗𒉌𒅇𒈨𒋧
𒀭𒌓𒊕𒆗𒀭𒊑𒂊𒉈𒆤
𒋗𒊷𒂵𒀭𒊏𒈾𒂠𒃶𒅎𒅆𒅔𒄄𒄄
𒅗𒅗𒈠𒃻𒋃𒂷𒍥𒅔𒉡𒄩𒄰